Aripi de lumina 


Ana incetini viteza masinii, surprinsa de vantul ce se iscase din senin. Praful ridicat 
de pe camp ii reducea mult vizibilitatea, si in plus ii era greu sa pastreze directia; 
hotara ca-i mai intelept sa opreasca pana se potoleste furtuna si deja semnaliza 
dreapta cand vazu ceva alb, de forma nedefinita, apropiindu-se amenintator. Frana 
brusc dar in urmatoarea secunda obiectul se izbea cu zgomot sec de parbrizul 
masinii, transformandu-l intr-o tesatura de linii frante. 

Isi rezema capul de volan, tremuranda, si abia cand isi reveni iesi sa caute obiectul 
de care se lovise. Dadu un ocol masinii, insa praful ce se tesea de jur imprejur, 
biciuind-o fierbinte, ii reducea la minim sansele de a gasi ceva. 

-Probabil ca a fost o pasare, isi zise ea capituland si dadu sa intre inapoi in masina 
cand auzi un sunet ce semana cu plansul unui copil. Ramase incremenita si, 
ascutindu-si auzul, asculta cu atentie. Sunetul se repeta, mai clar de data asta, si 
Ana se indrepta incet catre locul de unde venea zgomotul; cand se apropie suficient 
de mult vazu conturandu-se o mogaldeata la marginea drumului: era un baietel ce 
statea ghemuit tinand un zmeu in brate si plangand in hohote. Un gand o facu sa 
inghete: daca lovise copilul? 

Alba ca varul se apleca si-l mangaie pe crestet, dar abia ce îi atinse parul ca baiatul 
sari ca ars strigand la ea: 

-Mi l-ai lovit cu masina! Acum nu mai poate sa zboare! 

II privi prostita, incapabila sa inteleaga: bucata aceea de hartie sa-i fi spart 
parbrizul?! Imposibil! Atunci inseamna ca-l lovise totusi baiat? Cand alerga cu 
zmeul?! Se aseza langa el, simtind ca nu o mai tin picioarele, si-l cerceta pe furis: 
copilul nu parea sa aiba pe corp nici o rana sau zgarietura, nimic vizibil care sa-i 
confirme temerea. Se mai linisti putin, dar cum voia sa fie sigura isi lua inima in 
dinti si-l intreba: 

-Te-am lovit cumva cu masina? 

Baietelul isi intoarse capul spre ea si-o privi inciudat, cu ochii plini de lacrimi: 

-Nu pe mine, pe el! L-ai ranit, femeie rea! 

Ana tacu, confuza. Departe de a intelege ce se petrecea, privi acel ghem de om care 
plangea si simti impulsul de a-l lua in brate si a-l mangaia pana se linisteste; dar 
probabil ca asta n-ar fi ajutat la nimic, baiatul isi voia zmeul. Sa i-l repare nu se 
pricepea, poate doar sa-i cumpere altul nou... 

Sigur, isi zise incantata de idee si, aplecandu-se spre copil, ii sopti la ureche: 

-Vrei sa vii cu mine pana la masina? Baiatul incrunta din sprancene, fara sa-i 
raspunda. 

-Te rog, insista ea. Nici de data asta copilul nu-i raspunse, dar cand pleca il vazu cu 
coada ochiului cum o urmeaza. 

Ana intra grabita in masina si, dupa ce debloca siguranta usilor, incepu sa caute in 
poseta o bancnota; portiera din dreapta se crapa incet si in deschizatura aparu capul 
ciufulit al baiatelul; supararea ii disparuse ca prin farmec si, dupa doar o clipa de 


ezitare, se catara pe bancheta din fata cu ochii tinta la bordul masinii. Fara sa dea 
drumul zmeului din brate isi lipi degetul de fiecare cadran in parte, bombardand-o 
pe Ana cu intrebari. 

Nici nu astepta raspunsurile si incepu sa apese pe toate butoanele. Curand insa se 
plictisi si incepu sa se foiasca pe scaun. Se rasuci si-si arunca ochii spre bancheta 
din spate unde zari un binoclul; se intinse imediat dupa el, abandonandu-si zmeul 
mototolit pe scaun. 

-Ce-i asta? se interesa baiatul. 

-Un binoclu... cu el poti vedea la departare; haide sa-ti arat, ii propuse Ana 
petrecandu-si bratul peste umerii lui si tinandu-i aparatul in dreptul ochilor. Copilul 
il apuca cu manutele si-l indrepta in sus. 

-Trebuie sa-l coboram putin, ii sugera ea. Acolo nu ai ce vedea... 

-Ba da, soarele... Pfiu, cat e de aproape! exclama incantat, apoi se trase brusc pe 
spate frecandu-si ochii. 

-Nu cred ca e soarele, incerca ea sa-l contrazica, afara e innorat... 

-M-a orbit, continua copilul ca si cum nu i-ar fi auzit remarca. Ramase cateva 
secunde cu pumnii in dreptul ochilor, apoi dadu sa iasa din masina cu noua jucarie 
dar se opri, amintindu-si subit de ceva. Isi petrecu snurul binoclului in jurul gatului 
si, lasandu-l sa atarne, mangaie zmeul. Ana ii surprinse expresia nefericita si 
incerca sa-i vare in palma o bancnota. 

-Uite niste bani sa-ti cumperi altul nou, ii sopti ea. 

-Sa-mi cumpar unul nou? exclama copilul. De unde sa cumpar un inger? 

- Vorbeam de zmeu, bangui Ana. 

-Zmeu? Pufni in ras si iesi grabit din masina, strigand catre ea de afara: 

-E un inger! E ingerul meu, si nu vreau altul nou! Lasa-l sa se odihneasca si hai sa 
ne jucam! 

Ana amuti o secunda apoi incepu sa rada, amuzata de imaginatia copilului care 
acum fugea topaind, pentru ca in urmatoarea clipa sa dispara in perdeaua de praf. Ii 
auzea doar vocea ciripind de undeva din apropiere. 

-Copile, striga in directia lui, nu mai pot sta cu tine, trebuie sa plec! 

Cateva secunde nu se mai auzi nici un zgomot din directia lui, dar curand il vazu 
aparand, ascunzand strengar la spate ceva. 

-Poftim, ii zise el scurt intinzandu-i un buchet de flori. 

O explozie de culoare si prospetime izbucni sub ochii incantati ai Anei, care lua 
florile pentru a le inhala frumusetea timp de cateva secunde. 

-Multumesc, murmura ea emotionata. De unde le-ai cules? se interesa mangaindu-l 
pe crestet. 

-De pe camp! Sunt peste tot... 

Ana isi roti privirea imprejur: furtuna se mai potolise si cat putea strabate cu 
privirea nu vedea decat pamant arid, uscat de soare si vanturi; nici urma de flori, 
doar cateva fire de iarba galbena, uscata si ca sa intregeasca peisajul sinistru, un cer 
cenusiu si apasator atarna deasupra pustietatii. Se intoarse perplexa catre copil: 
-Nu vad nici o floare... 

-Cum sa nu le vezi? se mira baiatul. Acolo ce-i? o intreba aratand cu degetul fasia 


de la marginea soselei. Dar acolo? Si acolo? Si acolo? continua copilul repede, fara 
sa-i astepte raspunsul. 

-Iarba uscata...si praf! murmura Ana. 

Copilu pufni si se indrepta pripit catre masina. 

-Poate ai nevoie de un inger, ii striga peste umar, razand. Ana ridica confuza din 
umeri si porni dupa el, grabind pasul sa-l prinda din urma. Cand reusi sa se apropie 
il vazu cum incearca sa-si scoata de la gat binoclului; cu un gest bland il opri. 
-Poti sa-l pastrezi! 

-Mi-l dai mie? exclama copilul incantat. Oh, multumesc! Ma duc acasa sa i-l arat 
lui mami...Dadu sa fuga, dar Ana il prinse in ultimul moment de maneca: 

-Ti-ai uitat zm...ingerul, se corecta ea zambind. 

-Ti-l las ue...Oricum o sa-l urmaresc cu asta cand zboara, zise aratand catre 
binoclu. Dar sa ai grija de el! o apostrofa dand critic din deget apoi, fara nici un alt 
cuvant, o rupse la fuga. 

Ana îl petrecu un timp cu privirea, apoi se sui in masina si porni motorul. Vantul 
nu mai avea puterea sa impleteasca rafale de praf ca sa biciuie soseaua, si asta o 
incuraja sa apase cu incredere pe acceleratie. Vru sa porneasca casetofonul, dar 
cand introduse caseta ochii ii cazura pe zmeu. Il lua de pe scaun, privindu-l o 
fractiune de secunda, apoi deschizand geamul il zvarli pe fereastra. 

-La naiba cu prostiile, isi zise ea. Nu parcurse nici 50 de metri cand, aruncandu-si 
ochii pe oglinda retrovizoare, vazu in spate cum ceva alb se inalta catre cer, purtat 
de vant. 

-Ingerul, murmura ironic. Isi indreptase atentia spre drum, cand o lumina difuza ii 
invada masina. 

-Se insenineaza? se minuna ea. Incetini viteza ca sa se dumireasca si uitandu-se pe 
fereastra 1 se paru ca vede un curcubeu. Frana brusc, si coborand din masina, privi 
cerul in spate: vazduhul era brazdat de un curcubeu intens care pornea de undeva 
de pe strada, se inalta dupa o traiectorie spiralata si continua sa se intinda in sus, 
desenat de ceva alb ce zbura incet. Se uita prostita la minunatie, cand o lumina ce 
venea din fata ii distrase atentia: parea a fi o raza reflectata de-o oglinda, dar ciudat 
era ca norii grosi nu lasau sa respire nici o fanta de lumina dinspre soare... 

-Si totusi e o raza de soare oglindita de ceva, murmura ea; poate de binoclul meu... 
poate ca baietelul isi urmareste ingerul, incerca ea sa se amuze de ciudatenie cand 
coborandu-si privirea in jos inlemni: acolo unde raza de lumina atingea pamantul 
erau flori!!! 

